Thresor de la langue françoise/Aire
# Thresor de la langue françoise/Aire

Aire, Signifie vn lieu bien applany, area. Selon ce on dit, L’aire d’vne grange, où on bat le bled : L’aire d’vn iardin où on seme quelque graine. Mais en fait de fauconnerie, Aire est le nid de l’oyseau de proye, selon qu’on en dit par metaphore, vn homme debonnaire ou debonaire, comme si vous disiez de bon aire, pour vn homme doux, sans malice, courtois, Vir boni genij, Ingenui animi, Candidus. Aussi dit on en France, d’vn qui est tel, Iamais mauuaise poule ne le couua, ce qui r’apporte audit mot Aire. Et en fait de nauigation Aire du vent, est vn lis & Rim de vent, que l’Espagnol appelle Rumo, Comme le vent de Nort à Sud, le vent de Suest à Norouest, le vent de Nordest à Suduest, & semblables, & au contraire. Car les Aires de vent se prennent & nomment d’vn vent à son opposite, Nort Sud, Suest Norouest, Nordest Suduest.

¶ Aire auß se prend aucunefois en Vitruue pour l’aisance que les architectes & ouuriers nomment Paellier.

Longues aires és iardins, Porcae, porcarum.

Accoutrer les aires d’vn iardin, areas informare.

¶ L’aire d’oyseau de proye, Nidus. Dont on dit, De bon aire, & sans malice, Bono ingenio esse, Ingenui animi esse, Candidum esse.

Airer, en fauconnerie, c’est nicher, Nidificari.

